Sinanlag na maluto

An sinanlag na maluto o apodon sanang sinanlag, sarong giso kan pagluto nin maluto sa sartin. Ini linuluto sa dikit na lana asin parati enot ngona gigisa-gisahon an rekadong bawang, sibulyas, sibuyas, laurel, kinsamsay asin iba pa. Dangan ikinakaag na an sanlagon na maluto pati an gusto pang idugang na mga sangkap arog kan puru-pidasong karne (giniris na longganisa, halimbawa), sugok na binati, pasayan na ubak na o sirang napritos nang dati, mga gulay-gulayon arog kan green peas, ligbos, o anoman pa man na magpakusog sa namit. Sa Filipinas, parati nasanlag kan mga bahaw nang maluto na natada kan nakaaging pamanggihan asin isinasalak an mga tada-tadang mga panira kan nag'aging banggi. Komo ini sinaralak na kun ano-anong sangkap, pwede na ining kakanon  na ini sana o sabayan ibang panira'. An sinanlag na maluto totoo pwede man na mayong ibang sangkap. Simple sanang ipritos sa mga ginisang rekadong bawang, sibulyas, asin gasiprot na asin magtao lang namit asin magin mainit an luma o bahaw nang maluto. www.wikihow.com. Kinua 11-03-18

An sinanlag nagin nang popular na giso sa mga restoran sa Subangan, Sur-subangan asin Habagatan Asya asin manlaenlen na istilo asin arte sa pagluto kan sinanlag na kun aano-nong sangkap na uso o makukua sana sa saindang lugar.

 Galeriya 

 Toltolan 

Kategorya: Mga gisong Asya
Kategorya:Mga kakanon sa Filipinas